הארי הריסון

הארי הריסון (באנגלית: Harry Max Harrison, 12 במרץ 1925 – 15 באוגוסט 2012) היה סופר מדע בדיוני וקומיקסאי יהודי-אמריקאי-אירי, שנודע בכתיבתו הסאטירית, אנטי ממסדית ואנטי מלחמתית. ספרו הידוע ביותר, !Make Room! Make Room (1966), שימש בסיס לסרט המדע הבדיוני המצליח, Soylent Green (שמש ירוקה) (1973), בכיכובם של צ'רלטון הסטון ואדוארד ג'י רובינסון ובבימויו של ריצ'רד פליישר. ב-2009 היה הסופר ה-26 שזכה בפרס ה"גרנד מאסטר" (הקרוי החל מ-2002 פרס דיימון נייט), פרס מפעל חיים, המחולק החל מ-1975 לסופר מדע בדיוני אחד, פעם בשנה או שנתיים, לצדו של טקס חלוקת פרס נבולה.

 קורות חיים 
הריסון נולד ב-1925 בסטמפורד (קונטיקט), בנם היחיד של פועל דפוס ממוצא אירי, הנרי ליאו דמפסי ואם יהודיה-רוסית ילידת ריגה, לטביה, ריה לבית קיריאסוף (Kirjassoff). האם היגרה עם משפחתה לארצות הברית בהיותה בת 15 ועבדה כמורה עד לנישואיה. שמו המקורי של הארי הריסון היה הנרי מקסוול דמפסי, אלא שהאב שינה את שם משפחתו להריסון זמן קצר אחרי לידת הבן והריסון עצמו שינה את שמו באופן רשמי כעבור 30 שנה להארי מקס הריסון. אחדים מסיפוריו של הריסון לאחר מכן נכתבו בשם העט הנק דמפסי.

המשפחה עקרה מקונטיקט לברוקלין, ניו יורק, כשהריסון היה בן שנתיים ולאחר מכן המשיכה לקווינס. האם לא עבדה כלל והאב, שהיה אמנם מיומן מאוד בעבודות הדפוס הצליח להשיג רק עבודה מועטה עקב תקופת השפל הגדול. הריסון גדל לפיכך בעוני רב, בלי חברי ילדות, כשמשפחתו בורחת מנושיה ועוברת מדירה לדירה והוא עצמו עובר מבית ספר אחד למשנהו בקווינס.

בגיל שבע הוא גילה לראשונה את המדע הבדיוני ושקע בו לחלוטין, אולי כמפלט מתנאי החיים הקשים של המציאות היומיומית. בגיל 13 היה אחד ממייסדי סניף הקווינס של "ליגת המדע הבדיוני" שייסד הוגו גרנסבק. ב-1940, בהיותו בן 15 התפרסם פרי עטו הראשון, מכתב למערכת המגזין Captain Future. כשנה לאחר מכן התפרסם גם האיור הראשון שלו, איור של רובוט, במגזין חובבי המדע הבדיוני Sun Spots.

הריסון סיים ב-1943 את בית הספר התיכון "פורסט הילס". היות שהיה זה בעיצומה של מלחמת העולם השנייה וציוניו לא היו מהטובים ביותר הוא גויס מיד לחיל האוויר של צבא ארצות הברית, בו שירת בתפקידים שונים, לרבות שוטר צבאי, צלף (לא קרבי), טכנאי של צריחי הגנה מסוגים שונים ועוד. בתקופה זו, בעיקר עקב השעמום מהשרות הצבאי הוא גם למד אספרנטו ולאחר מכן הביא את הידע שלו בשפה זו וחיבתו אליה, לכלל ביטוי באחדים מספריו ואף כיהן כנשיא כבוד של אגודת האספרנטו האירית וחבר כבוד בכמה אגודות אספרנטו אחרות. השתחרר מהצבא בפברואר 1946, בדרגת , בלא שכף רגלו דרכה מחוץ לארצות הברית. ניסיונו הצבאי הביאו לסלידה מהצבא, מהמשמעת הצבאית, מהגזענות בה נתקל ועוד. סלידה זו התבטאה לאחר מכן גם בחלק מכתיבתו.

 מאייר, קומיקסאי, עורך וסופר 
לאחר שחרורו מהצבא למד אמנות במכללת האנטר ובסיום לימודיו פתח סטודיו קטן ובמשך מספר שנים התפרנס מציורי קומיקס שנלוו לסיפורי מדע בדיוני ומאיור סיפורי קומיקס שהתפרסמו במגזיני התקופה. לאחר מכן החל גם לערוך לא פחות משלושה מגזיני קומיקס: Girls' Love Stories (רומנטי), Beware (אימה), ו-Nuts (הומור), כאשר לעיתים קרובות גם אייר חלק ניכר מהתוכן. בתקופה זו נישא לאשתו הראשונה אוולין, ממנה התגרש ב-1951 (היא נישאה לסופר המדע הבדיוני לסטר דל ריי), וב-1954 הוא נישא בשנית, לג'ואן לבית מרקלר, לה נשאר נשוי עד פטירתה ב-2002 וממנה נולדו לו שני ילדיו, טוד (1955) ומוירה (1959).

בפברואר 1951 התפרסם סיפורו הראשון, Rock Diver, במגזין Worlds Beyond, אף כי הוא עדיין ראה את עצמו בשלב זה כמאייר ולא כסופר. בערך באמצע שנות החמישים החל הביקוש לקומיקס לרדת, המגזינים מסוג זה הלכו ונעלמו והריסון החל לכתוב יותר ויותר סיפורי מדע בדיוני קצרים, שהתפרסמו במגזינים אף הם, לצורכי פרנסתו. במקביל, הוא החל לחשוב גם בכיוון של כתיבת ספר שלם ולפיכך, גם מטעמי חיסכון כספי וגם לצורך פינוי זמן לכתיבה, נטש את מרבית עבודותיו האחרות וב-1956 עבר לגור במשך כשנה, במקסיקו, אחר כך לזמן קצר בריטניה, ואז כשנה באיטליה.

תקופה זו בחייו של הריסון (1957–1958) הייתה תקופת תהפוכות של ממש: הוא כתב את ספרו הראשון Deathworld, שיתפרסם רק כעבור כשנתיים. הוא יצר לראשונה את דמותו של James Bolivar 'Slippery Jim' diGriz, דמות עליה ירבה לכתוב בעתיד כגיבור The Stainless Steel Rat. ולבסוף, במהלך שהותו בקאפרי, איטליה הוא פגש את דן בארי (Dan Barry, 1923 - 1997), מי שאייר באותה תקופה את סיפורי הקומיקס של פלאש גורדון. השניים חברו מכאן והלאה יחדיו למשך כמעט עשור שנים, כשהריסון כותב את סיפורי פלאש גורדון ובארי מאייר אותם. פלאש גורדון סיפק אם כן להריסון את הפרנסה, גם אם דחוקה משהו והוא יכול היה להתפנות לכתיבת ספרים.

לקראת סוף 1958 עזבה משפחת הריסון את איטליה ושבה לניו יורק, הן כדי לאפשר לבתו מוירה להיוולד על אדמה אמריקאית והן כדי לפטר את הסוכן הספרותי של הריסון, אשר לטענת הריסון, רימה אותו. בינואר 1960 התפרסם חלקו הראשון של ספר המדע הבדיוני הראשון של הריסון, Deathworld, שנכתב כשנתיים קודם לכן. הספר יצא לאור תחילה כסיפור בהמשכים במגזין Astounding Science Fiction. שכר הסופרים הגבוה יחסית שקיבל הריסון עבור ספרו הראשון, יחד עם התמורה בגין כתיבת סיפורי פלאש גורדון סילקו סוף סוף את דאגות הפרנסה ואיפשרו לו לצאת עם משפחתו (ג'ואן ושני הילדים) למקום מגורים חדש, הפעם דנמרק, בה הם שהו שבע שנים. החל מתקופה זו כתב הריסון בממוצע ספר או שניים מדי שנה. במקביל, החל מ-1964 הוא הוציא לאור וערך במשך כמה שנים, יחד עם סופר המדע הבדיוני הבריטי בריאן אולדיס את מגזין ביקורת ספרות המדע הבדיוני הראשון אי פעם - SF Horizons. אולדיס גם הפך באותה תקופה לשותפו של הריסון לעריכת תשע אנתולוגיות שנתיות של סיפורי מדע בדיוני, שכונו Best SF.

דנמרק לא הייתה התחנה הסופית במסע הנדודים של משפחת הריסון. הם עברו ממנה לבריטניה למשך שנה, ואחר כך חזרו לארצות הברית, קליפורניה לכמה שנים. בתקופת שהותו של הריסון בקליפורניה הוא נתן בבית ספר תיכון ובאוניברסיטת סן דייגו (San Diego State University) קורסים בכתיבת מדע בדיוני ואף כתב עם שותפים שני ספרי הוראה בתחום -A Science Fiction Reader, אשר יצא לאור ב-1973, ו-Science Fiction Novellas.

תחנת הנדודים שלפני האחרונה הייתה כשמשפחת הריסון השתקעה למשך כמעט עשרים שנה באירלנד, שם הריסון קיבל אזרחות וגם תנאים כלכליים טובים להמשך כתיבתו, בשל מוצאו של אביו ממדינה זו. לאחר פטירת אשתו ג'ואן ב-2002 הוא עבר לבריטניה, שם נפטר ב-2012. שלוש שנים לפני פטירתו, ב-2009 זכה בפרס דיימון נייט - Grand Master Award.

 ספריו 
 בעברית 
 פצצת החלל, תרגום: ש. גונן, הוצאת שלגי, 1984

 באנגלית 
 שנה  שם הספר  שם המחבר  סדרה  הערות1960DeathworldHarry HarrisonDeathworld1961The Stainless Steel RatHarry HarrisonThe Stainless Steel Ratהספר עובד בהמשך גם לקומיקס.1962Planet of the DamnedHarry HarrisonBrion Branddהספר יצא לראשונה לאור בהמשכים ב-1961 ושוב גם ב-1967 תחת שם אחר1964Vendetta for the SaintLeslie Charterisהספר מבוסס על סדרת ספריו של לסלי צ'רטריס, סיימון טמפלר "המלאך" ומכאן שם העט של המחבר.1964Deathworld#Deathworld 2|Deathworld 2Harry HarrisonDeathworldיצא לאור תחילה בהמשכים תחת שם אחר1965Plague from SpaceHarry Harrisonהספר יצא לאור בשנית במהדורה מורחבת ב-19821965Bill, the Galactic HeroHarry HarrisonBill, the Galactic Hero1966Make Room! Make Room!Harry Harrisonב-1973 יצא לאקרנים הסרט "שמש ירוקה" המבוסס על ספר זה1967The Technicolor Time MachineHarry Harrison1968Deathworld#Deathworld 3|Deathworld 3Harry HarrisonDeathworldיצא לאור במקור באותה שנה כסיפור בהמשכים תחת שם אחר1969Captive UniverseHarry Harrison1970The Daleth EffectHarry Harrisonיצא לאור לראשונה שנה קודם לכן כסיפור בהמשכים ושוב גם תחת שם אחר1970The Stainless Steel Rat's RevengeHarry HarrisonThe Stainless Steel Rat1970Spaceship MedicHarry Harrison1972Tunnel Through the DeepsHarry Harrisonיצא לאור גם תחת שם אחר1972Montezuma's RevengeHarry HarrisonTony Hawkin1972The Stainless Steel Rat Saves the WorldHarry HarrisonThe Stainless Steel Ratהסיפור עובד גם לקומיקס1972StonehengeHarry Harrison and Leon Stoverמהדורה מקוצרת. הגרסה המלאה יצאה לאור שוב כעבור שנה1973Star Smashers of the Galaxy RangersHarry Harrison1974Queen Victoria's RevengeHarry HarrisonTony Hawkin1975The California IcebergHarry Harrison1976Skyfall (Harrison novel)|SkyfallHarry Harrison1977The LifeshipHarry Harrison and Gordon R. Dicksonיצא לאור שוב גם תחת שם אחר1978The Stainless Steel Rat Wants YouHarry HarrisonThe Stainless Steel Rat1980The QE2 is Missing (aka The QEII is Missing)Harry Harrisonספר מתח פוליטי (לא מדע בדיוני) על נאצים וסוחרי נשק בדרום אמריקה1980HomeworldHarry HarrisonTo the Stars1981WheelworldHarry HarrisonTo the Stars1981StarworldHarry HarrisonTo the Stars1981Planet of No Return (Harry Harrison)|Planet of No ReturnHarry HarrisonBrion Brandd1982Invasion: Earth (novel)|Invasion: EarthHarry Harrison1982The Stainless Steel Rat for PresidentHarry HarrisonThe Stainless Steel Ratעובד גם כקומיקס1983A Rebel In TimeHarry Harrison1984West of EdenHarry HarrisonEden1985A Stainless Steel Rat is BornHarry HarrisonThe Stainless Steel Rat1986Winter in EdenHarry HarrisonEden1987The Stainless Steel Rat Gets DraftedHarry HarrisonThe Stainless Steel Rat1988Return to Eden (novel)|Return to EdenHarry HarrisonEden1989Bill, the Galactic Hero on the Planet of Robot SlavesHarry HarrisonBill, the Galactic Hero1990Bill, the Galactic Hero on the Planet of Bottled BrainsHarry Harrison and Robert SheckleyBill, the Galactic Hero1991Bill, the Galactic Hero on the Planet of Tasteless PleasureHarry Harrison and David BischoffBill, the Galactic Hero1991Bill, the Galactic Hero on the Planet of Zombie VampiresHarry Harrison and Jack C. Haldeman IIBill, the Galactic Hero1991Bill, the Galactic Hero on the Planet of Ten Thousand BarsHarry Harrison and David BischoffBill, the Galactic Heroיצא לאור גם תחת שם אחר1991Bill, the Galactic Hero: The Final Incoherent AdventureDavid HarrisBill, the Galactic Hero1992The Turing OptionHarry Harrison and Marvin Minsky1993The Hammer and the CrossHarry Harrison and John HolmThe Hammer and the Crossג'ון הולם הוא שם העט של טום שיפי1994The Stainless Steel Rat Sings the BluesHarry HarrisonThe Stainless Steel Rat1994One King's WayHarry Harrison and John HolmThe Hammer and the Cross1996The Stainless Steel Rat Goes to HellHarry HarrisonThe Stainless Steel Rat1997King and EmperorHarry Harrison and John HolmThe Hammer and the Cross1998Stars and Stripes Forever (book)|Stars and Stripes ForeverHarry HarrisonStars and Stripes1998Return to DeathworldHarry Harrison and Ant SkalandisDeathworldיצא לאור ברוסית, ליטאית ופולנית בלבד1998 Deathworld vs. FilibustersHarry Harrison and Ant SkalandisDeathworldיצא לאור ברוסית, פולנית וליטאית בלבד1999The Creatures from HellHarry Harrison and Ant SkalandisDeathworldיצא לאור ברוסית, פולנית וליטאית בלבד1999The Stainless Steel Rat Joins the CircusHarry HarrisonThe Stainless Steel Rat2000Stars and Stripes in PerilHarry HarrisonStars and Stripes2001Deathworld 7Harry Harrison and Mikhail AhmanovDeathworldיצא לאור ברוסית ובליטאית בלבד2002Stars and Stripes TriumphantHarry HarrisonStars and Stripes2010The Stainless Steel Rat ReturnsHarry HarrisonThe Stainless Steel Rat

 ראו גם 
 ויליאם טן

 קישורים חיצוניים 


 מאמר הספד, באתר הגרדיאן, 15 באוגוסט 2012
 ביוגרפיה קצרה, באתר של הארי הריסון

 על הארי הריסון, באנציקלופדיית המדע הבדיוני


 הערות שוליים 

קטגוריה:אמריקאים ילידי קונטיקט
קטגוריה:סטמפורד: אישים
קטגוריה:ערכים שבהם תבנית בריטניקה אינה מתאימה
קטגוריה:סופרי מדע בדיוני אמריקאים
קטגוריה:סופרי מדע בדיוני יהודים
קטגוריה:סופרים יהודים אמריקאים
קטגוריה:קומיקסאים יהודים
קטגוריה:קומיקסאים אמריקאים
קטגוריה:בוגרי מכללת האנטר
קטגוריה:עורכי כתבי עת יהודים אמריקאים
קטגוריה:קצינים וחוגרים יהודים בחיל האוויר של ארצות הברית
קטגוריה:חוגרים אמריקאים במלחמת העולם השנייה
קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:עורכי עיתונים יהודים אמריקאים
קטגוריה:אספרנטיסטים
קטגוריה:מבקרי ספרות אמריקאים
קטגוריה:מבקרי ספרות יהודים
קטגוריה:זוכי פרס דיימון נייט
קטגוריה:אמריקאים שנולדו ב-1925
קטגוריה:אמריקאים שנפטרו ב-2012